NGC-507-Grupp
D'NGC-507-Grupp ass e Galaxiëkoup, a läit op enger Distanz vun 200 Millioune Liichtjoer vun eis ewech. Den Numm leet sech vu sengem gréisste Member of, der elliptescher Galaxis NGC 507.

Entdeckungsgeschicht 
D'Galaxis NGC 507 gouf schonn den 12. September 1784 vum däitsch-britteschen Astronom Friedrich Wilhelm Herschel zesumme mat dem NGC 495, NGC 496, NGC-499 an dem NGC 508 entdeckt. Een Dag méi spéit sinn den NGC 515 an den NGC 517 gefollegt. Dem Herschel säi Jong, den John Herschel huet den NGC 483, NGC 494 an den NGC 504 am November vum Joer 1827 entdeckt. De William Parsons entdeckt am Joer 1856 den NGC 501 an den Heinrich Ludwig d'Arrest entdeckt am Joer 1863 den NGC 503. De franséischen Astronom Stéphane Javelle entdeckt all IC-Objeten am Joer 1899 bei Observatioune vum 29. November bis den 2. Dezember. Domat waren déi meescht Membere vun deem Galaxiëkoup bis zum Enn vum 19. Joerhonnert schonn als niwweleg Objete bekannt.

Morphologie 
De WBL-Katalog lëscht 22 Membere vun der NGC-507-Grupp op, déi all am Stärebild Pisces (Fësch) stinn. D'Zentrum vum Galaxiëkoup gëtt vum NGC 507 a vum NGC 508 (och als Arp 229 bekannt) gebilt, déi ronn 3 Millioune Liichtjoer vuneneen ewech leien, eng vergläichbar Distanz wéi déi vun der Andromedagalaxis zu eiser Mëllechstrooss. Déi ganz Gréisst vum Koup ass ongeféier 3 × 32 Bouminutten an huet eng Déift vu ronn 83 Millioune Liichtjoer. D'Grupp vergréissert hir Distanz zu der Mëllechstrooss mat enger Vitess vun tëscht 4000 bis 6000 Kilometer pro Sekonn.

D'NGC-507-Grupp ass zesumme mat der NGC-383-Grupp eng Ënnergrupp vum Pisces-Galaxiëkoup, dee mat dem Perseuskoup en Deel vum Perseus-Pisces-Superkoup ass.

Galaxien an der NGC-507-Grupp

Um Spaweck 
 Fënnef Galaxiëcluster fir den Hierscht
 NGC 507 Grupp am Pisces
 Atlas of the Universe - The Perseus-Pisces Supercluster
 A CATALOG OF NEARBY POOR CLUSTERS OF GALAXIES (WBL-Katalog)

NGC 0507
Stärebild Pisces